KUNJAMSA 
DIOS NAYRAQATAN 
YATIÑANIÑASA 


Ukhamasti, ¿kawkitsa yatiñax juti? ukat 
¿kawkhansa amuyt'añax utji? Jaqirux sànwa: 
—Tatitur axsarañaw yatiñ kankañapa. 

jan walit jithiqtañax amuyt'añawa. 

JOB 28:20, 28 liyt'añataki 


Tatitur ajjsarañaw yatiñan qalltañapa, mandamientonakap 
phoqerinakajj suma amuyt'anipjjewa. 
SALMO 111:10 qillqatanxa 


Ucatsti uñjaraktwa yatiñ kankañajj jan amuyt'asiriñat 
sipan juk'ampitapjja, qhanajj ch'amakat sipan 
juk'ampitapjja. ECLESIASTOS 2:13 qillqatanxa 


Yatiñ kankañax yatiñan jaqinakarux ch'amañchi, tunka 
ch'aman jaqinakat sipansa. ECLESIASTOS 7:19 qillqatanxa 


Jumanakat maynitix yatiñ kankañan pist'chixa, Diosat 
mayipan, khititix taqi jaqinakar taqi chuyma churki, 

jan jisk'achaski. ukatsti jupar churatāniwa” sasa. 

Ucampis iyawsawimpi mayipan, jan kuna jan walt'ayasa. 
Khititejj liwjjatki ukajja, thayampi t'ijt'at lamar qotan 
oladaparjamawa. Uka jaqejj janiw Tatitun kunsa 
katoqañap amuyañapäkiti. Pá amuyun jaqejja, taqe 
thakipansa janiw sum sayt'kiti. Santiago 1:5-8 liyt'añataki 


¿Khitis jumanak taypin yatiñani, yatiñani jaqejja? suma 
chuymampi luräwinakap llamp'u chuymampi 
uñacht'aypan. Ukampis alaxpachat jutir yatiñax 
nayraqatax q'umawa, ukxarusti sumankañampi, llamp'u 
chuymampi, jan ch'amäki, khuyapayasiñampi, suma 
achunakampi phuqt'ata, janiw khitirus yaqhachkiti, 
janirakiw k'ari chuymanikiti. Santiago 3:13, 17 liyt'añataki 


Tatitur axsarañaw yatiñan qalltawipa, ukampis jan 
amuyt'an jaqinakax yatiñ kankañamp yatichañamp 
jisk'achapxi. PROVERBIOS 1:7 liyt'añataki 


Yatiñ kankañ jikxatiri, amuyt'asir jaqisti kusisiñaniwa. 
PROVERBIOS 3:13 liyt'añataki 


Wawaxa, jumatix arunakax katuqañ munsta, 
kamachinajsa jumamp chika imantasma; Ukhamatwa 
ist'añama yatiñ kankañaru, chuymamsa amuyt'añar 
ch'amachasita; Jisa, jumatix yatiñ munañat jach'at 
art'asita, amuyt'añatakis arup jach'at arsütaxa; Jumatix 
qullqir uñtat thaqäta, imantat yänakar uñtat 
thaqkasmaxa; Ucatsti Tatitur ajisarañwa amuyata, Diosar 
uñt'añsa jikjjatąāäta” sasa. Tatitusti yatiñ kankañ churi, 
lakapatsti yatiñampi amuyt'añampiw mistu. Jupajj aski 
jaqenakatakejj suma yatiñanakwa churaraki, cheqapar 
sarnaqer jaqenakatakejj mà q'añuwa. Jupajj taripañ 
thakinak phoqaski, santonakapan thakipsa jark'aqaraki. 
Ukapachaw aski kankañapa, taripäwi, chiqapar uñjañ 
amuyt'äta; jisa, sapa suma thaki. 

PROVERBIOS 2:1-9 qillqatanxa 


Yatiña jikxataña, amuyt'aña: jan armasimti; janirakiw 
lakajan arunakapat jithiqtapxamti. Jan jaytanukumti, 
jupasti jark'aqarakitamwa, jupar munasim, jupasti 
uñjarakitam. Yatiñ kankañax nayrankiwa; uqhamasti 
yatiñ kankañ jikxatam, taqi kunsa amuyt'añ 
jikxatapxarakim —sasa. Jach'añcham, jupasti jach'ar 
aptätamwa, jupaw jach'añchapxätam, kunapachatix 
qhumantt'äta ukhaxa. Jupaw p'iqimarux mà suma 
k'achacht'äwi churätam, mà jach'a corona churätam. 
PROVERBIOS 4:5-9 liyt'añataki 


Tatitur axsarañaw yatiñan qalltawipaxa, qullanar uñt'añax 
amuyt'añawa. PROVERBIOS 9:10 qillqatanxa 


Jan amuyt'an jaqitakix jan wali lurañax anatt'añjamawa, 
ukampis amuyt'ir jaqix yatiñaniwa. Chiqapar uñjir jaqin 
lakapax yatiñ kankañ churi, ukampis jan wali laxrapax 
ch'uqt'atäniwa. PROVERBIOS 10:23, 31 liyt'añataki 


Kunapachatix jach'a jach'a tukuñax jutki ukkhaxa, 
p'inqachasiñaw juti, ukampis jisk'a jaqimp chika yatiñax 
utjarakiwa. Jan yatiñan jaqejj jaqe masiparuw 
jisk'acharaki, ukampis amuyt'asir jaqejj amukt'iwa. 
PROVERBIOS 11:2, 12 liyt'añataki 


Jaqix yatiñ kankañaparjamaw jach'añchatani, q'añu 
chuymanisti jisk'achataniwa. PROVERBIOS 12:8 liyt'añataki 


Jach'a jach'a tukuñampikiw ch'axwañax utji, ukampis 
suma amuyt'at jaqimp chikaw yatiñax utji. 
PROVERBIOS 13:10 liyt'añataki 


Khititejj jan yatiñaniki ukajja, jan amuyt'asir jaqejj 
kusisiñawa. Tatitur axsarañax yatiñan yatichawiwa; ukat 
jach'añchatäña nayraqatajj alt'at chuymaniñawa. 
PROVERBIOS 15:21, 33 liyt'añataki 


iQurit sipansa yatiñkankañ jikxatañax juk'amp askiwa! 
iqullqit sipansa ajllitäñat sipansa amuyt'asiñ 
jikxatañataki! PROVERBIOS 16:16 liyt'añataki 


Khititejj yatiñ katoqki ukajja, jupa pachpaw almapar 
munasi, amuyt'asiriki ukajja, askinak jikjjatani. 
PROVERBIOS 19:8 liyt'añataki 


Chiqapa alasipxam, janirak aljapxamti; ukhamaraki 
yatiñampi, yatichañampi, amuyt'añampi. 
PROVERBIOS 23:23 liyt'añataki 


Khititejj yatiñ kankañar munaski ukajja, awkiparuw 
kusisiyi, ukampis q'añu warminakamp chik sarnaqki 
ukajja, yanakap apt'asi. PROVERBIOS 29:3 liyt'añataki 


Uka thujrumpi, chiqachasiñampiw yatiñ kankañ churi, 
ucampis mà wawax taykapar p'inqachasi. 
PROVERBIOS 29:15 liyt'añataki 


